
Pwrpas
Mae’r ysgol yn cydnabod y gall ymddygiad rhywiol niweidiol fod yn digwydd ond heb gael ei adrodd a’i fod yn digwydd yn gynyddol ar-lein drwy rannu lluniau, pwysau rheolgar, ecsbloetio a cham-drin dienw.
Pwrpas y polisi hwn yw disgrifio dull yr ysgol o atal, adnabod ac ymateb i Ymddygiad Rhywiol Niweidiol (HSB), harasio rhywiol a thrais rhywiol rhwng plant.
Mae’r polisi hwn yn rhan o fframwaith diogelu’r ysgol a dylid ei ddarllen ochr yn ochr â pholisïau perthnasol eraill.
Mae gan yr ysgol agwedd dim goddefgarwch tuag at ymddygiad rhywiol yn unol â chanllawiau diogelu cenedlaethol (wele’r rhestr isod) 
Sgôp
Mae’r polisi hwn yn berthnasol i:
Pob dysgwr, staff, gwirfoddolwyr a llywodraethwyr
Ymddygiad sy’n digwydd yn a thu allan i’r ysgol lle y mae’n effeithio ar gymuned yr ysgol
Cyd-destun Deddfwriaethol a Chenedlaethol
Mae’r polisi hwn yn adlewyrchu canllawiau cenedlaethol gan gynnwys:
Cadw Dysgwyr yn Ddiogel
· Estyn - Dydyn ni ddim yn dweud wrth ein hathrawon – Profiadau o aflonyddu rhywiol rhwng cyfoedion ymhlith disgyblion ysgolion uwchradd yng Nghymru
· Deddf Trais yn erbyn Menywod, Cam-drin Domestig a Thrais Rhywiol (Cymru) 2015
Hwb - Canllawiau Rhannu Lluniau Noeth a Hanner Noeth
Rolau a Chyfrifoldebau
· Mae Llywodraethwyr yn cadw trosolwg strategol, sicrhau bod y polisi’n cael ei adolygu’n flynyddol a monitro tueddiadau diogelu.
· Mae uwch-arweinwyr yn hyrwyddo diwylliant o barch a chydraddoldeb gan sicrhau ei fod yn cael ei weithredu’n gyson a bod staff yn derbyn hyfforddiant
· Mae’r Person Diogelu Dynodedig (DSP) yn arwain ar ymateb i ddigwyddiadau, sicrhau y dilynir gweithdrefnau diogelu, cwblhau asesiadau risg a chynnal cyswllt ag asiantaethau allanol.
· Rhaid i bob aelod o staff herio ymddygiad amhriodol, adrodd pryderon yn syth i’r DSP ac ymateb i ddatgelu mewn ffordd dawel a chefnogol.

Datganiad Polisi
Bydd yr ysgol yn sicrhau:
Ei bod yn ymarfer dull diogelu ysgol gyfan i atal ymddygiad rhywiol niweidiol
Y cymerir pob adroddiad o ddifrif gan ymateb yn ddiymdroi
Bod dioddefwyr yn cael eu cefnogi, credu a’u gwarchod
Bod plant sy’n dangos ymddygiad niweidiol yn derbyn cymorth diogelu ac addysgol priodol
Y rheolir digwyddiadau’n unol â gweithdrefnau diogelu a statudol
Bod patrymau a thueddiadau’n cael eu monitro i oleuo strategaethau atal
Atal ac Addysg
Bydd yr ysgol yn sicrhau:
Y darperir Addysg Rhyw a Pherthnasoedd (ARhP) o ansawdd uchel
Bod dysgwyr yn cael eu haddysgu am ganiatâd, perthnasoedd parchus a ffiniau iach
Bod addysg diogelwch ar-lein yn trafod cam-drin rhywiol, pwysau rheolgar a niwed drwy luniau
Bod iaith rywiaethol, menyw-gasineb a stereoteipiau niweidiol ar sail rhywedd yn cael eu herio bob tro
Yr anogir dysgwyr i wylio’n bositif o’r ochr ac adrodd unrhyw broblemau a welant
Bod systemau adrodd yn hygyrch, priodol ac yn cael eu cyfathrebu’n glir
Adrodd ac Ymateb
Bydd yr ysgol yn sicrhau:
Bod nifer o wahanol ffyrdd o adrodd ar gael a phawb yn eu deall
Y cofnodir pob digwyddiad yn ddiogel yn unol â gweithdrefnau diogelu a diogelu data
Bod asesiadau risg yn cael eu cwblhau lle bo’n briodol
Bod diogelwch a lles y rhai a effeithir yn cael ei flaenoriaethu
Bod asiantaethau arbenigol allanol yn cael eu defnyddio lle bo angen
Bod materion troseddol yn cael eu cyfeirio at yr heddlu lle bo’n briodol.
Cymorth a Rheoli Risg
Bydd yr ysgol yn sicrhau:
Bod dioddefwyr yn derbyn cymorth bugeiliol a diogelu priodol
Bod plant sy’n dangos ymddygiad niweidiol yn derbyn ymyriadau cymesur ac addysgol
Bod asesiadau risg yn ddeinamig ac yn cael eu hadolygu’n rheolaidd
Bod goruchwyliaeth a chynlluniau diogelwch yn gymesur a gwarchodol
Ymddygiad Rhywiol Niweidiol Ar-lein
Rheolir digwyddiadau ar-lein yn unol â chanllawiau cenedlaethol a gallai hyn gynnwys gwasanaethau adrodd arbenigol lle bo’n briodol.
 Hyfforddiant ac Adolygu
Bydd yr ysgol yn sicrhau:
Bod staff DSP yn derbyn hyfforddiant diogelu arbenigol
Bod y staff i gyd yn cael eu diweddaru’n rheolaidd ar ddiogelu
Bod Llywodraethwyr yn derbyn hyfforddiant trosolwg priodol
Bod y polisi hwn yn cael ei adolygu’n flynyddol a’i ddiweddaru i ymateb i newid deddfwriaeth neu risgiau newydd

